
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                    Bucureşti, 16 septembrie 2009                   

şi problemele minorităţilor naţionale                         PL-X 336/2009
Domnului deputat


Daniel BUDA,

Preşedintele Comisiei juridice, de disciplină şi imunităţi

AVIZ

asupra  proiectului de Lege privind executarea pedepselor şi a măsurilor dispuse de organele judiciare în cursul procesului penal

În conformitate cu prevederile art.95 şi 115 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. PL-X 336 din 29 iunie 2009, spre dezbatere şi avizare în procedură de urgenţă, proiectul de Lege privind executarea pedepselor şi a măsurilor dispuse de organele judiciare în cursul procesului penal, înregistrat cu nr.25/524/30 iunie 2009.

Camera Deputaţilor este Cameră decizională.
În şedinţa din 16 septembrie 2009, membrii comisiei au examinat proiectul de lege, în conformitate cu prevederile art.61 din Regulamentul Camerei Deputaţilor şi în urma dezbaterilor, au hotărât cu unanimitate de voturi să îi acorde aviz favorabil, cu amendamente admise prezentate în Anexă. 

În raport de obiectul şi conţinutul său, proiectul de lege face parte din categoria legilor organice.
PREŞEDINTE,

Deputat

Nicolae Păun
Întocmit: consilier Onesia  Babeş


   expert Valentin Laurenţiu Gheorghiu-Petrescu
Anexă cu amendamente admise la 

PLX 336/2009

	Nr. crt.
	TEXT ACTUAL
	TEXT PROPUS
	MOTIVAŢIE

	1.
	ART. 18

  Executarea  măsurilor de supraveghere şi obligaţiilor prevăzute în Codul penal în cadrul organizaţiile neguvernamentale 

(1) Serviciile de probaţiune pot încredinţa executarea măsurilor de supraveghere şi obligaţiilor prevăzute în Codul penal în cadrul organizaţiilor neguvernamentale de profil, în condiţiile prevăzute de Regulamentul de aplicare a prezentei legi.

(2) Lista organizaţiilor neguvernamentale de profil în cadrul cărora pot fi executate măsurile de supraveghere şi obligaţiile prevăzute în Codul penal este stabilită de către serviciul de probaţiune şi se actualizează anual.

(3) În gestionarea executării măsurilor de supraveghere şi obligaţiilor prevăzute în Codul penal, organizaţiile neguvernamentale de profil transmit rapoarte periodice sau ori de câte ori este necesar serviciilor de probaţiune. 

(4) Organizaţiile neguvernamentale  care fac dovada că desfăşoară activităţi specifice de natura celor ce pot fi dispuse de organele judiciare ca măsuri de supraveghere sau obligaţii  prevăzute în Codul penal, vor putea beneficia de subvenţii de la bugetul de stat sau, după caz, de la bugetele locale, în condiţiile legii.
	  ART. 18

  Pentru executarea  măsurilor de supraveghere dintr-o anumită unitate teritorial-administrativă şi a obligaţiilor prevăzute în Codul penal în cadrul organizaţiile neguvernamentale:
(1) Serviciile de probaţiune pot încredinţa executarea măsurilor de supraveghere şi obligaţiilor prevăzute în Codul penal în cadrul organizaţiilor neguvernamentale de profil, în condiţiile prevăzute de Regulamentul de aplicare a prezentei legi.

Autor: deputat Sergiu Andon.

Amendamentul a fost votat cu majoritate de voturi.
	   

	2.
	  3.
Art.51 alin.(6) - „Contestaţia împotriva măsurilor privitoare la exercitarea drepturilor luate de către administraţia penitenciarului nu suspendă executarea.”
	    Art.51 alin.(6) - „Contestaţia împotriva măsurilor privitoare la exercitarea drepturilor prevăzute la art.53, 54, 58, 62-68 din prezenta lege, luate de către administraţia penitenciarului suspendă executarea..”
Autori: deputaţi Nicolae Păun şi Sergiu Andon

Amendamentul a fost votat cu unanimitate de voturi.


	Pentru prevenirea abuzurilor posibile din partea administraţiilor penitenciarelor.

	3.
	   -
	   4.
La art. 64 – „Dreptul de a primi şi cumpăra bunuri” se introduce un nou alineat (41),, cu următorul cuprins:

Alin. (41) - „Persoanele aflate în executarea pedepselor privative de libertate pot primi materiale pentru igienizarea şi renovarea spaţiului de deţinere în care sunt cazaţi, acestea făcându-se potrivit regulamentelor interne.

Autor: deputat Nicolae Păun

Amendamentul a fost votat cu unanimitate de voturi.
	Persoanele aflate în stare de detenţie sunt obligate - chiar potrivit prevederilor prezentului proiect de lege – să repare din fonduri proprii stricăciunile aduse dotărilor închisorilor,  dar fără a avea şi dreptul de a participa cu resurse proprii la igienizarea şi renovarea spaţiului de detenţie, în condiţiile în care statul alocă de la buget sume din ce în ce mai mici în condiţii de criză.



	4.
	    5.
La art.79 – „Instruirea şcolară” se modifică alineatul (5) astfel:

Alin.(5) - „(5) Cheltuielile legate de instruirea şcolară preuniversitară  sunt suportate, potrivit legii, de la bugetul consiliului judeţean în a cărui rază este situat penitenciarul şi de Administraţia Naţională a Penitenciarelor, iar în cazul cursurilor de învăţământ universitar, de persoanele condamnate sau de alte persoane fizice ori juridice.
	    5.
La art.79 – „Instruirea şcolară” se modifică alineatul (5) astfel:

Alin.(5) - „Cheltuielile legate de instruirea şcolară preuniversitară, precum şi cursurile universitare în sistemul învăţământului de stat, pe locurile fără plată, sunt suportate, potrivit legii, de la bugetul consiliului judeţean în a cărui rază este situat penitenciarul şi de Administraţia Naţională a Penitenciarelor.
Autor: deputat Nicolae Păun

Amendamentul a fost votat cu unanimitate de voturi.
	Pentru egalitate de tratament şi stimularea creşterii gradului de instruire,

	5.
	    ART. 91

    Partea din durata pedepsei care este considerată ca executată pe baza muncii prestate sau a instruirii şcolare şi formării profesionale

    (1) Pedeapsa care este considerată ca executată pe baza muncii prestate sau a instruirii şcolare şi formării profesionale, în vederea acordării liberării condiţionate, se calculează după cum urmează:

...... e) în cazul participării la cursuri de şcolarizare sau de calificare ori recalificare profesională, se consideră 30 de zile executate pentru absolvirea unui semestru şcolar şi 15 zile executate pentru absolvirea unui curs de calificare ori recalificare profesională;


	  6.
Art.91, alin.(1) primul paragraf şi litera e) se modifică astfel:

„(1) Pedeapsa care este considerată ca executată pe baza muncii prestate sau a instruirii preuniversitare şi universitare în sistemul învăţământului de stat, pe locurile fără plată, şi formării profesionale”, în vederea acordării liberării condiţionate, se calculează după cum urmează:

…”e) în cazul participării la cursuri preuniversitare şi universitare în sistemul învăţământului de stat, pe locurile fără plată, sau de calificare ori recalificare profesională se consideră 30 de zile executate pentru absolvirea  unui semestru şi 15 zile executate pentru absolvirea unui curs de calificare ori recalificare profesională.”
Autor: deputat Nicolae Păun

Amendamentul a fost votat cu unanimitate de voturi.
	    Aceeaşi.

